কৃষিতে আমাদের যে সম্ভাবনা আছে সেটা দিয়ে আমরা নিজেরা স্বনির্ভর হওয়ার পর এমনকি জি-৮ এর দেশগুলোকেও সাহায্য করতে পারব। নজরুল দ্ব্যর্থহীন ভাষায় এই কথাটা অনেক আগেই বলে গেছেন, যাকে আমি আমাদের স্বাধীনতার প্রথম ও প্রকৃত ঘোষণা বলে থাকি। ধূমকেতুতে তিনিই প্রথম বলেছিলেন, বিদেশি ভজনার স্বভাব ত্যাগ করে লড়াই-আন্দোলনের মাধ্যমে বিদেশিদেরকে বিতাড়িত করে দেশের ভাগ্য নির্ধারণের চাবিকাঠি নিজেদের হাতে তুলে নিতে হবে সম্পূর্ণভাবে। আজকের প্রসঙ্গে সেই চেতনাটাই সবচেয়ে জরুরি।